പുഴയില് കാണാതായ രണ്ടരവയസുകാരിയുടെടെ മൃതദേഹം കണ്ടെത്തി സുല്ത്താന് ബത്തേരി: വയനാട്ടില് പുഴയില് കാണാതായ രണ്ടരവയസുകാരിയുടെടെ മൃതദേഹം കണ്ടെത്തി. കാണാതായ സ്ഥലത്ത് നിന്ന് ഒന്നര കിലോമീറ്റര് മാറിയാണ് മൃതദേഹം കണ്ടെത്തിയത്. ബന്ധുവീട്ടില് വിരുന്നിനെത്തിയതായിരുന്നു മീനങ്ങാടിക്കടുത്ത് പുഴങ്കുനി മലക്കാട് പുഴയില് കല്പ്പറ്റ മാനിവയല് തട്ടാരത്തൊടി ഷിജു ധന്യ ദമ്ബതികളുടെ മകള് ശിവപാര്വണ.ദേശീയപാതയിലെ കുട്ടിരായന് പാലത്തിന് താഴെ നിന്നാണ് കുട്ടിയുടെ മൃതദേഹം കണ്ടെത്തിയത്. മൃതദേഹം കല്പ്പറ്റ ഗവണ്മെന്റ് ആശുപത്രിയിലേക്ക് മാറ്റി.ശനിയാഴ്ച രാവിലെ 10 മണിയോടെയാണ് കുട്ടിയെ കാണാതാകുന്നത്. പുഴങ്കുനി ചെവായില് രജ്ഞിത്തിന്്റെ വീട്ടില് വിരുന്നിനെത്തിയതായിരുന്നു കുട്ടിയുടെ കുടുംബം. രാവിലെ അല്പ്പനേരം വീട്ടുകാരുടെ ശ്രദ്ധ തെറ്റിയപ്പോള് കുട്ടിയെ കാണാതാവുകയായിരുന്നു. വീടിനടുത്താണ് പുഴ. പുഴയോരത്തെ ചെളിയില് കുട്ടിയുടെ കാല്പ്പാടുകള് കണ്ടെത്തിയിരുന്നു. കല്പ്പറ്റ, സുല്ത്താന് ബത്തേരി ഫയര്ഫോഴ്സും കല്പ്പറ്റ തുര്ക്കി ജീവന് രക്ഷാസമിതി പ്രവര്ത്തകരുമാണ് തെരച്ചില് നടത്തിയത്.